  R O M Â N I A
JUDEŢUL HUNEDOARA 
   MUNICIPIUL BRAD
        P R I M A R U L
 Nr. 76/11013/18.04.2023


R E F E R A T   D E   A P R O B A R E
privind însușirea documentației topografice cadastrale de primă înscriere în sistemul integrat de cadastru și carte funciară pentru înscrierea dreptului de proprietate publică în favoarea Municipiului Brad, Județul Hunedoara,
asupra imobilelor - Casa de Cultură Brad și terenul aferent


	 În Inventarul bunurilor care aparțin domeniului public al Municipiului Brad, aprobat prin H.G. nr. 1352/2001 privind atestarea domeniului public al Județului Hunedoara, precum și al municipiilor, orașelor și comunelor din județul Hunedoara, cu modificările și completările ulterioare - inventarul bunurilor care aparțin domeniului public al Municipiului Brad, în Anexa nr. 2 la poziția 250 sunt înregistrate imobilele cu denumirea ”Casa de Cultură Brad” și suprafața de teren aferentă, situate în municipiul Brad, strada Independenței, nr.7, județul Hunedoara.
	Pentru intabularea în cartea funciară a acestor imobile am solicitat unui topograf autorizat să efectueze măsurători topografice de specialitate care se impun și să întocmească documentația topografică necesară.
	În urma efectuării măsurătorilor, s-a constatat că acestea nu corespund cu datele înscrise la poziția 250 din Anexa nr. 2 la H.G. nr. 1352/2001, rezultatele fiind următoarele:
	- suprafața reală a terenului este de 1.408,00 mp. (suprafața terenului din anexă este de 844,00 mp.);
	-  Construcția C1 – Casa de Cultură Brad, destinație CAS, regim de înălțime P+1E, suprafață construită 376,00 mp., suprafața totală desfășurată 735,00 mp. (suprafață construită în anexă este de 334,00 mp.);
	- Construcția C2 – magazie, destinația CA, regim de înălțime P, suprafața construită 49,00 mp., suprafața totală desfășurată 49,00 mp.;
	- Construcția C3 – foișor, destinația CA, regim de înălțime P, suprafața construită 23,00 mp., suprafața totală desfășurată 23,00 mp.;
	- Construcția C4 – anexă, destinația CA, regim de înălțime P, suprafața construită 87,00 mp., suprafața totală desfășurată 87,00 mp..
	În contextul celor mai sus, am inițiat prezentul proiect de hotărâre prin care am propus însușirea documentației topografice cadastrale de primă înscriere în sistemul integrat de cadastru și carte funciară pentru înscrierea dreptului de proprietate publică în favoarea Municipiului Brad, Județul Hunedoara, asupra imobilelor - Casa de Cultură Brad și terenul aferent și îl supun spre dezbatere și aprobare plenului Consiliului Local al Municipiului Brad în forma prezentată.
	Am propus, de asemenea, aprobarea solicitării către Biroul de Cadastru Publicitate Imobiliară Hunedoara de înscriere în cartea funciară a dreptului de proprietate publică în favoarea Municipiului Brad, Județul Hunedoara  asupra imobilelor identificate în cele de mai sus. 
	Precizez că hotărârea se va emite în vederea efectuării demersurilor necesare pentru modificarea H.G. nr.1352/2001 — Anexa nr. 2 privind atestarea domeniului public al Județului Hunedoara, precum al municipiilor, orașelor și comunelor din județul Hunedoara, cu modificările și completările ulterioare, urmând ca inventarul domeniului public al Municipiului Brad, cu respectarea procedurilor prevăzute de art. 289 din O.U.G. nr. 57/2019 privind Codul administrativ, cu modificările și completările ulterioare, să se modifice în mod corespunzător.
	Invoc în susţinerea propunerii mele prevederile art. 18 și art. 67 din anexa la Ordinul nr. 600/2023 privind Regulamentul de recepție și înscriere în evidențele de cadastru și carte funciară, ale art. 10 alin. (2), art. 24, alin. (3), art. 41 alin. (5) din Legea nr. 7/1996 privind cadastrul și publicitatea imobiliară, republicată, cu modificările și completările ulterioare, ale art. 858, art. 861, art. 876 alin. (1), alin. (3), art. 884 din Legea nr. 287/2009 privind Codul Civil, republicată, cu modificările și completările ulterioare, ale H.G. nr. 1352/2001 privind atestarea domeniului public al Județului Hunedoara, precum și al municipiilor, orașelor și comunelor din județul Hunedoara, cu modificările și completările ulterioare, ale art. 129 alin. (1), alin. (2) lit. c și art. 286 alin. (4) coroborat cu Anexa nr. 4 din O.U.G. nr. 57/2021 privind Codul administrativ, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.


P R I M A R
Florin CAZACU
